खोदिनका त्रासदी () एक भगदड़ थी जो ३० मई को , मास्को, रूस में खोदिनका मैदान पर हुई थी। यह भगदड़ रूस के अंतिम सम्राट निकोलाई द्वितीय के राज्याभिषेक के बाद उत्सव के दौरान हुआ था। जबकि घटनास्थल से १,२८२ लाशें एकत्र की गईं,   :  घायल लोगों का अनुमान व्यापक रूप से १,२०० से २०,००० तक है।

 पृष्ठभूमि 
निकोलाई द्वितीय और उनकी पत्नी आल्येक्सांद्रा को २६ मई को रूस के सम्राट और महारानी का ताज पहनाया गया। चार दिन बाद खोदिनका मैदान में लोगों के लिए भोज का आयोजन होने वाला था। क्षेत्र में एक चौक, रंगमंच, उपहार वितरण के लिए १५० आहार-कक्ष और उत्सव के लिए २० पब बनाए गए थे। उत्सव चौक के पास एक मैदान था जिसमें एक खड्ड और कई नालियाँ थीं। २९ मई की शाम को जिन लोगों ने राज्याभिषेक उपहारों की अफवाहें सुनी थीं, वे प्रत्याशा में इकट्ठा होने लगे। सभी लोगों को उपहार में एक ब्रेड रोल, एक गुलमा, प्रेट्ज़ेल, जिंजरब्रेड और एक स्मारक कप मिलना था।

 कुचलना 
उत्सव के दिन सुबह लगभग ६ बजे लाखों लोग (अनुमान पाँच लाख , :        , (:     ., 1960), 19. तक किया गया) पहले से ही मैदान पर एकत्र थे। लोगों के बीच अफवाहें फैल गईं कि सभी के लिए पर्याप्त बियर या प्रेट्ज़ेल नहीं थे, और तामचीनी कप में एक सोने का सिक्का था। १,८०० लोगों का एक पुलिस बल नागरिक व्यवस्था बनाए रखने में विफल रहा, और एक भयावह भगदड़ मच गई।

 मृतकों की संख्या 
विभिन्न अनुमानों के अनुसार घटनास्थल से कुल १,२८२ लाशें एकत्र की गईं और घायलों की संख्या ९,००० से २०,००० के बीच थी।   :  एक अन्य आम तौर पर उद्धृत आंकड़ा रिपोर्ट करता है "१,३८९ मौतों सहित २,६०० से अधिक लोग हताहत हुए"।

अधिकांश पीड़ित खाई में फँस गए थे और उन्हें या तो कुचल दिया गया, या उनका दम घुट गया। त्रासदी के बावजूद उत्सव का कार्यक्रम बड़े मैदान में कहीं और योजना के अनुसार जारी रहा, बहुत से लोग इस बात से अनजान थे कि क्या हुआ था। सम्राट और महारानी दोपहर २ बजे के आसपास मैदान के बीच में त्सार के मंडप की बालकनी पर भीड़ के सामने उपस्थित हुए। उस समय तक घटना के सबूत मिटा दिए गए थे।

 त्सार की प्रतिक्रिया 

उस रात फ्रांसीसी दूतावास में एक उत्सव समारोह आयोजित किया गया था। जब निकोलाई ने भगदड़ के बारे में सुना, "उन्होंने ज़रा भी भावना नहीं दिखाई और उस रात अपने सम्मान में दी गई एक नृत्यसमारोह में भाग लिया"। बेलिकी गेर्तसोर (, अर्थात महानवाब) आलेक्सांद्र मिखाइलोविच ने त्सार को फ्रांसीसी नृत्यसमारोह में नहीं जाने की चेतावनी दी, लेकिन फिर भी निकोलाई द्वितीय ने भाग लिया। यूरोपीय दौरे पर चीन के शाही कमिश्नर ली होंगझांग सबसे उल्लेखनीय गवाह थे। ली खुश हुए और उन्होंने कहा कि एक चीनी सम्राट ने नृत्यसमारोह में भाग नहीं लिया होगा।   : 

सरकार ने मृतकों के परिवारों को बड़ी मात्रा में सहायता वितरित की, और कई छोटे अधिकारियों को बर्खास्त कर दिया गया। हालाँकि, शाही अधिकारियों की लापरवाही और उदासीन प्रतिक्रिया ने सार्वजनिक आक्रोश को और बढ़ा दिया। बेलिकी गेर्तसोर आलेक्सांद्र मिखाइलोविच ने लिखा, "बेलिकी गेर्तसोर सेर्गे के चेहरे पर उज्ज्वल मुस्कान ने विदेशियों को यह टिप्पणी करने के लिए प्रेरित किया कि रोमानोवों में निर्णय की कमी थी।" मॉस्को के तत्कालीन राज्यपाल-जनरल बेलिकी गेर्तसोर सर्गेई आलेक्सांद्रोविच को खोदिनका के राजकुमार के रूप में जाना जाने लगा और सम्राट को निकोलाई खूनी का उपनाम मिला।

 विरासत 
लेव तोलस्तोय इस त्रासदी से प्रभावित हुए कि उन्होंने महाकाव्य कहानी "खोदिनका: निकोलाई द्वितीय के राज्याभिषेक की एक घटना" लिखी।

 संदर्भ 

 अग्रिम पठन 

 बेकर, हेलेन. "राजशाही बदनाम हो गई? 1896 की खोदिनका राज्याभिषेक आपदा पर प्रतिक्रियाएँ।" क्रांतिकारी रूस 16.1 (2003): 1-46।

 बाहरी संबंध 

 खोदिनका त्रासदी पर अलेक्सी वोल्कोव की यादें - महल के अंदर से दृश्य